Sezonas atklāšana Individuāla foto orientēšanās

**Vidzemes Pilis un muižas**

25/04/2021

Nolikums :

1. Ņemot vērā situāciju valstī, būsim atbildīgi un ievērosim sociālo distancēšanos pēc noteiktās formulas **2 metri**. Vienā automašīnā atrodas vienas mājsaimniecības dalībnieki. Atrodoties objektos ievērojam nepulcēšanos grupās un distanci! Lietosim **sejas maskas** iekštelpās! Ja objektā ir vairākas ekipāžas, tad cenšamies nogaidīt, lai neveidotos cilvēku grupa ne vairāk kā **10, no divām mājsaimniecībām**. Arī šoreiz vakara svinīgā daļa katram savās mājās.
2. Plānotais maršruts ir **147 kilometri : Zaķumuiža – Ropaži – Bīriņi – Igate Limbaži – Katvari – Unguri - Straupe.** Kopējais attālums no Rīgas uz Rīgu sastāda ~ 240 kilometru.
3. Braukšanas sākums paredzēts katrai ekipāžai savā norādītajā laikā **ar 5 - 10 minūšu starplaiku.**
4. Braukšana notiks pēc vienota maršruta plāna, ievērojot distanci.
5. Katrā norādītajā objektā - **pils, muiža vai parks ir jānofotografē savs auto vai jāuztaisa pašbilde** ar visiem braucējiem vai auto uz objekta fona. Bildes tiks izmantotas PTS mājas lapā. Bildes iesūtīt līdz 30.aprīlim uz PTS e - pastu: padomjutehnika@inbox.lv.
6. **Visi, kas pieteiksies un būs samaksājuši dalības naudu, saņems uz e-pastu apstiprinājumu un informāciju par maršrutu.** Pasākuma zīmes tiks nosūtītas iepriekš vai būs saņemamas pasākuma sākuma punktā norādītajā laikā.
7. **Pieteikšanās uz pasākumu un samaksa jāveic AAK PTS kontā līdz 18. aprīlim**. AAK biedriem , kas ir samaksājuši biedra naudu par 2020.gadu, - 20 Eur (spēkrata vadītājam) un 10 Eur (līdzbraucējam), citiem pretendentiem samaksa 30 Eur (spēkrata vadītājam) un 20 Eur (līdzbraucējam).
8. Samaksā ietverta iebraukšana un ieeja objektos, kā arī rīta kafija ar plātsmaizīti, pasākuma zīmes un prezentācijas materiāli. Lūgums par pusdienu maltīti vai uzkodu “groziņiem” parūpēties pašiem, būs norādes par “PitStop” un rezervācijas, kur iespējams pasūtīt pusdienu maltītes!

 **Līdzi ņemiet labu garastāvokli un atkal satikšanās prieku!**

AAK PTS Valde